**Opola provinco** (pole *województwo opolskie* [Opola vojevodio], *Śląsk Opolski* [opola Silezio], *Opolszczyzna* [Opola lando]) aŭ mallonge **Opolio** estas vojevodio (provinco) de Pollando kreita komence de 1999, el la antaŭa opola vojevodio kaj partoj de la antaŭa ĉenstoĥova vojevodio. La nomo de la regiono devenas de ĝia plej granda urbo.

La geografia situo, ekonomia potencialo kaj la alta eduka nivelo de ĝiaj loĝantoj igas la vojevodion alloga partnero por entreprenoj el aliaj partoj de Pollando kaj el eksterlando. La Eŭropa regiono *Pradziad* pliampleksigis la ekonomian kunlaboron kun la najbaraj regionoj de Ĉeĥio. Ĝis la jaro 1945 la teritorio apartenis al Germanio kaj la loĝantaro estis germanlingva, ĝis 1946 tiu loĝantaro komplete forpeliĝis kaj estis anstataŭigita per pola loĝantaro el pli orientaj regionoj.

Geografio
---------

Opola provinco situas en la sudokcidento de la nuna ŝtato Pollando, la plejparto de ĝi en la Silezia ebenaĵo (*Nizina Śląska*). Oriente, la regiono tuŝas la Silezian montaron (*Wyżyna Śląska*) kun la monto de Sankta Ana. La rivero Odro fluas meze tra la vojevodio.

Administra divido
-----------------

Opola provinco konsistas el 1 sendependa urbo kaj 11 distriktoj (post la komo la respektiva ĉefurbo):

* distrikto Brzeg, Brzeg (germane *Brieg*)
* distrikto Głubczyce, Głubczyce (germane *Leobschütz*)
* distrikto Kędzierzyn-Koźle, Kędzierzyn-Koźle (germane *Kandrzin-Cosel*)
* distrikto Kluczbork, Kluczbork (germane *Kreuzburg*)
* distrikto Krapkowice, Krapkowice (germane *Krappitz*)
* distrikto Namysłów, Namysłów (germane *Namslau*)
* distrikto Nysa, Nysa (germane *Neisse*)
* distrikto Olesno, Olesno (germane *Rosenberg*)
* urbo Opole, Opole (germane *Oppeln*)
* distrikto Opole, Opole
* distrikto Prudnik, Prudnik (germane *Neustadt*)
* distrikto Strzelce, Strzelce Opolskie (germane *Groß Strehlitz*)

Universitatoj
-------------

La "Collegium Maius" de la Universitato de Opole
Ekzistas tri ŝtataj universitatoj en la regiono: la Universitato de Opole, la Teknologia Universitato de Opole kaj la Ŝtata Medicina Kolegio. Ĉiuj troviĝas en la vojevodia ĉefurbo Opole. Inter la privataj altlernejoj de la regiono, la Lernejo pri Manaĝerado kaj Administrado Opole havas ŝtatan aprobon.

* paĝoj de la Teknologia Universitato de Opole
* paĝoj de la Universitato de Opole
* paĝoj de la Ŝtata Medicina Kolegio
* paĝoj de la Lernejo pri Manaĝerado kaj Administrado Opole
* paĝoj de la Kolegio Bogdan Jański Arkivigite je 2017-11-09 per la retarkivo Wayback Machine

Vidindaĵoj
----------

la merkata placo en Opole
Krom la restoj de la historia urbocentro de Opole, el kio bedaŭrinde preskaŭ ĉio detruiĝis dum la Dua Mondmilito kaj multo rekreiĝis, la vojevodio estas verda regionio kun tri grandaj akvobaraĵaj lagoj: *Turawskie/Turawa-Stausee*, *Nyskie* (sen germana nomo, kreiĝis nur en la jaro 1971) kaj *Otmuchowskie/Staubecken Ottmachau* (la lastaj du estas konektitaj). La regionaj montoj invitas al migradoj. En Brzeg/Brieg troviĝas fama renesanca kastelo, kaj en la regiono krome vidindas interalie la franciskana monaĥejo sur la monto de Sankta Ana kaj la mezepoka fortikaĵo de Paczków/Patschkau (ekde 1945 foje nomata la "pola Carcassonne").

La regiono havas la plej varman klimaton de nuntempa Pollando.

Eksteraj ligiloj
----------------

* Opola provinco en la Vikimedia Komunejo (Multrimedaj datumoj)
* Kategorio Opola provinco en la Vikimedia Komunejo (Multrimedaj datumoj)
* Opola provinco en Vikivojaĝo (Turisma gvidilo)

* paĝoj pri Opola provinco
* paĝoj pri Silezio

|  |  |  |  |
| --- | --- | --- | --- |
| 

| v • d • rProvincoj kaj iliaj ĉefurboj de Pollando |
| --- |
|  Ĉekarpata (Rzeszów) •  Grandpollanda (Poznano) •  Kujavia-Pomeria (Bydgoszcz kaj Toruń) •  Lodza (Lodzo) •  Lublina (Lublino) •  Lubuŝa (Gorzów Wielkopolski kaj Zielona Góra) •  Malgrandpollanda (Krakovo) •  Malsuprasilezia (Vroclavo) •  Mazovia (Varsovio) •  Okcidentpomeria (Szczecin) •  Opola (Opole) •  Podlaĥia (Bjalistoko) •  Pomeria (Gdansko) •  Sanktakruca (Kielce) •  Silezia (Katowice) •  Varmia-Mazuria (Olŝtino) | Pollando |

 |


|  |  |
| --- | --- |
| Bibliotekoj | * PeEnEo: 446192
* GND: 4116770-3
* LCCN: n2001105278
* VIAF: 138565694 125435766, 138565694
* SUDOC: 118369687
* BNF: 12115198v
* NKC: ge130315
 |